เกออร์ค ฟ็อน แฮร์ทลิง

เกออร์ค ฟรีดริช คาร์ล ไฟรแฮร์ ฟ็อน แฮร์ทลิง () หรือหลัง ค.ศ. 1914 ได้ยศขุนนางเป็น กราฟแห่งแฮร์ทลิง () เป็นนักการเมืองเยอรมัน ดำรงตำแหน่งมุขมนตรีแห่งราชอาณาจักรบาวาเรียระหว่าง ค.ศ. 1912–1917 และมุขมนตรีราชอาณาจักรปรัสเซียควบตำแหน่งนายกรัฐมนตรีจักรวรรดิเยอรมันระหว่าง ค.ศ. 1917–1918 ถือเป็นนักการเมืองสังกัดพรรคคนแรกที่ได้ดำรงตำแหน่งนี้

แฮร์ทลิงเดิมเป็นอาจารย์วิชาปรัชญาที่มหาวิทยาลัยมิวนิก เขาได้เป็นสมาชิกสภาไรชส์ทาคระหว่าง ค.ศ. 1875–1890 ต่อมาใน ค.ศ. 1891 ได้รับแต่งตั้งโดยผู้สำเร็จราชการบาวาเรียให้เป็นสมาชิกสภาสูงบาวาเรียตลอดชีวิต และได้กลับเข้าเป็นสมาชิกไรชส์ทาคอีกครั้งระหว่าง ค.ศ. 1893–1912 ซึ่งใน ค.ศ. 1909 เขาได้ขึ้นเป็นผู้นำพรรคกลาง พรรคสำคัญในสภาไรชส์ทาค

อ้างอิง

นายกรัฐมนตรีเยอรมนี
มุขมนตรีปรัสเซีย
มุขมนตรีบาวาเรีย
เคานต์ในประเทศเยอรมนี
กราฟ (บรรดาศักดิ์)
บารอนแห่งเยอรมนี
ไฟรแฮร์
บุคคลจากดาร์มชตัท